ตลาดหุ้นเอเชียสดใส รับ “ทรัมป์” ส่งสัญญาณใกล้บรรลุข้อตกลงการค้าเฟสแรก
ตลาดหุ้นเอเชียสดใส รับ “ทรัมป์” ส่งสัญญาณใกล้บรรลุข้อตกลงการค้าเฟสแรก
ตลาดหุ้นเอเชียสดใส รับ “ทรัมป์” ส่งสัญญาณใกล้บรรลุข้อตกลงการค้าเฟสแรก
25 พ.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับความหวังในการเจรจาการค้าระหว่างสหรัฐกับจีน หลังจากที่ประธานาธิบดีโดนัลด์ ทรัมป์ กล่าวว่า สหรัฐใกล้จะบรรลุข้อตกลงการค้าเฟสแรกกับจีนในไม่ช้านี้ ขณะที่ประธานาธิบดีสี จิ้นผิงของจีน ระบุว่า จีนจะร่วมมือกับสหรัฐในการทำข้อตกลงการค้าเฟสแรกบนพื้นฐานของการเคารพซึ่งกันและกัน และความเท่าเทียมกัน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,292.85 จุด เพิ่มขึ้น 179.97 จุด, +0.78%
ดัชนี SSE Composite ตลาดหุ้นจีนเปิดวันนี้ที่ 2,885.61 จุด เพิ่มขึ้น 0.32 จุด, +0.01%
ดัชนี HSI ตลาดหุ้นฮ่องกงเปิดวันนี้ที่ 26,873.35 จุด เพิ่มขึ้น 278.27 จุด, +1.05%
ดัชนี TAIEX ตลาดหุ้นไต้หวันเปิดวันนี้ที่ 11,590.81 จุด เพิ่มขึ้น 24.01 จุด, +0.21%
ดัชนี KOSPI ตลาดหุ้นเกาหลีใต้เปิดวันนี้ที่ 2,117.14 จุด เพิ่มขึ้น 15.18 จุด, +0.72%
ดัชนี FTSE STI ตลาดหุ้นสิงคโปร์เปิดวันนี้ที่ 3,241.69 จุด เพิ่มขึ้น 16.04 จุด, +0.50%
ดัชนี FBMKLCI ตลาดหุ้นมาเลเซียเปิดวันนี้ที่ 1,595.08 จุด ลดลง 1.76 จุด, -0.11%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,787.48 จุด ลดลง 37.11 จุด, -0.47%
นอกจากนี้ ตลาดยังขานรับข้อมูลเศรษฐกิจสหรัฐที่สดใส โดยไอเอชเอส มาร์กิต ซึ่งเป็นบริษัทให้บริการข้อมูลทางการเงินเปิดเผยว่า ดัชนีผู้จัดการฝ่ายจัดซื้อ (PMI) รวมภาคการผลิต และภาคบริการเบื้องต้นของสหรัฐ ปรับตัวขึ้นสู่ระดับ 51.9 ในเดือนพ.ย. ซึ่งเป็นระดับสูงสุดในรอบ 4 เดือน หลังจากแตะระดับ 50.9 ในเดือนต.ค.
ส่วนผลสำรวจของมหาวิทยาลัยมิชิแกนระบุว่า ดัชนีความเชื่อมั่นของผู้บริโภคสหรัฐเพิ่มขึ้นสู่ระดับ 96.8 ในเดือนพ.ย. สวนทางนักวิเคราะห์ที่คาดว่า ดัชนีจะลดลงสู่ระดับ 94.9 หลังจากแตะระดับ 95.5 ในเดือนต.ค.